สอบถามค่ะ เรามีเพศสัมพันธ์กับแฟนประมาน 10 มิย 64 แต่พึ่งฝากครรภ์เมื่อ19 กพ 65 อายุครรภ์ที่อัลตราซาวด์คือ 32+7 สอบถามว่ามีโอกาสผิดพลาดไหมคะจำนวนอายุครรภ์
สวัสดีค่ะ การนับสัปดาห์การตั้งครรภ์ในทางการแพทย์จะนับจากวันแรกที่เป็นประจำเดือนครั้งสุดท้าย ( ดังนั้นจะมากกว่าอายุทารกจริงๆประมาณ 2 สัปดาห์ที่มีการปฏิสนธิ )หรือถ้าจำวันแรกของประจำเดือนครั้งสุดท้ายไม่ได้ อาจใช้วิธีนับอายุครรภ์จากการอัลตราซาวน์ หลักการคือดูขนาดตัวเด็กแล้วมาคำนวณว่าเด็กน่าจะอายุประมาณกี่สัปดาห์แล้ว ใช้ในผู้ที่จำวันที่ประจำเดือนมาครั้งสุดท้ายไม่ได้ หรือเป็นผู้ที่รอบเดือนมาไม่ปกติทำให้นับรอบเดือนได้ยาก วิธีนี้อาจจะคลาดเคลื่อนได้มากกว่าการนับวันจากรอบเดือนจากที่กล่าวมา หากมีเพศสัมพันธ์ช่วงกลางมิย มาจนถึงกลางเดือนกพนี้ อายุครรภ์ก็จะเป็นประมาณ 32 สัปดาห์ ซึ่งคิดว่าน่าจะใกล้เคียงกับอายุครรภ์จากการคาดคะเนของเครื่องอัลตราซาวน์ค่ะ